**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant pripažinti netekusiais galios Klaipėdos miesto savivaldybės tarybos 2010 m. vasario 18 d. sprendimą Nr. T2-42 „Dėl nekilnojamojo turto perėmimo Klaipėdos miesto savivaldybės nuosavybėn“ ir Klaipėdos miesto savivaldybės tarybos 2014 m. gegužės 28 d. sprendimą Nr. T2-121 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“, ir priimti naują sprendimą dėl sutikimo savivaldybės nuosavybėn perimti valstybei priklausančius nekilnojamojo turto objektus, Klaipėdoje: Vytauto g. 13 bei Danės g. 17-1.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2010 m. vasario 18 d. sprendimu Nr. T2-42 ir 2014 m. gegužės 28 d. sprendimu Nr. T2-121 sutiko savivaldybės nuosavybėn perimti valstybei nuosavybės teise priklausančius nekilnojamojo turto objektus, Klaipėdoje: Vytauto g. 13 bei Danės g. 17-1.

Šiuo metu yra pasikeitę minėtų nekilnojamojo turto objektų valdytojai, tai yra objektus Vytauto g. 13 bei Danės g. 17-1 patikėjimo teise valdo valstybės įmonė Turto bankas.

Klaipėdos miesto savivaldybė gavo VĮ Turto banko raštą, kuriuo prašoma pakeisti minėtus Savivaldybės tarybos sprendimus, nurodant, kad NT objektus Vytauto g. 13 bei Danės g. 17-1 patikėjimo teise valdo VĮ Turto bankas.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Priėmus šį Savivaldybės tarybos sprendimą bus toliau vykdomos nekilnojamojo turto objektų Vytauto g. 13 bei Danės g. 17-1 perdavimo savivaldybės nuosavybėn procedūros.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – Klaipėdos miesto savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. Valstybės įmonės Turto banko 2019 m. kovo 14 d. raštas Nr. (15.1-51)-SK4 „Dėl pastato Pievų Tako g. 38, Klaipėda, perdavimo valstybės nuosavybėn“, 2 lapai;
2. Klaipėdos miesto savivaldybės tarybos 2010 m. vasario 18 d. sprendimas Nr. T2-42 „Dėl nekilnojamojo turto perėmimo Klaipėdos miesto savivaldybės nuosavybėn“, 1 lapas;
3. Klaipėdos miesto savivaldybės tarybos 2014 m. gegužės 28 d. sprendimas Nr. T2-121 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“, 1 lapas.

Skyriaus vedėjas Edvardas Simokaitis